open-index/open-wikipedia-markdown huggingface dataset:
Onkologický ústav sv. Alžbety

**Onkologický ústav sv. Alžbety** je  neštátne zdravotnícke zariadenie. Venuje sa realizácii klinických skúšaní nových liečiv u onkologicky chorých pacientov, s cieľom overiť bezpečnosť a účinnosť novej liečby. Zúčastňuje sa  biomedicínskych výskumov, slúžiacich na získavanie a overovanie nových medicínskych poznatkov, participuje na grantových projektoch Agentúry Ministerstva školstva, vedy, výskumu a športu SR pre štrukturálne fondy EÚ. Venuje sa aj riešeniu grantových projektov Agentúry pre podporu výskumu a vývoja, ako aj inovatívnej liečbe kmeňovými bunkami.

Vznikol 1. októbra 1994 so sídlom v Bratislave na Heydukovej ulici.

## Referencie

## Externé odkazy
* Oficiálna stránka ústavu

Kategória:Onkológia na Slovensku
Kategória:Nemocnice v  Bratislave
Kategória:Onkologické nemocnice
Kategória:Staré Mesto (Bratislava)
Cytostatikum

**Cytostatikum** je liek, ktorý má za zastaviť rast alebo ničiť nádorové zmenené tkanivo v organizme, podobne ako antibiotikum ničí baktérie a antimykotikum ničí pliesne. Baktérie sa zásadne odlišujú od buniek tela po všetkých stránkach, takže antibiotiká môžu poškodiť baktérie, bez toho aby poškodzovali ľudské bunky. Preto majú antibiotiká minimálne nežiaduce účinky na človeka. Cytostatiká na rozdiel od antibiotík sú zameraná na ničenie nádorových buniek. Tie sa len málo odlišujú od zdravých buniek, a preto je liečebný účinok cytostatík neoddeliteľný od nežiaducich účinkov na zdravé bunky v tele.

## Referencie

Kategória:Liečivá
Kategória:Onkológia
Kategória:Cytostatiká
Hormonálna liečba (onkológia)

**Hormonálna liečba v onkológii** je druh liečby rakoviny.

Nádory, ktoré vychádzajú z orgánov závislých od hormonálnych podnetov (mliečna žľaza, prostata, sliznica maternice) si túto závislosť môžu zachovať, potom je pri nich možná hormonálna liečba. Závislosť na hormónoch je daná prítomnosťou hormonálnych receptorov vnútri nádorovej bunky. Ak hormón prenikne do bunky, spojí sa s receptorom a tento komplex potom môže naštartovať zmeny vedúce k rastu a deleniu nádorových buniek. Hormonálnu liečbu by bolo možné v princípe označiť aj za biologickú cielenú liečbu. Hormonálna liečba má menej nežiaducich účinkov než chemoterapia a je preto lepšie znášaná. Hormonálna liečba sa podáva dlhodobo, v adjuvantnej liečbe niekoľko rokov, pri liečbe pokročilého/ metastatického ochorenia počas celej doby účinnosti. Užíva sa spravidla samostatne alebo v sekvencii po chemoterapii. Pri hormonálnej liečbe bránime tvorbe hormónov, ktoré podporujú rast nádoru alebo bránime účinkom existujúcich hormónov na nádorovú bunku. Používajú sa takisto lieky s iným, spravidla neznámym mechanizmom účinku.

Kategória:Onkológia
Ústav experimentálnej onkológie Slovenskej akadémie vied

**Ústav experimentálnej onkológie Slovenskej akadémie vied** je pracovisko Slovenskej akadémie vied.

V priebehu svojej vyše 60-ročnej existencie zaradil medzi svetom uznávané pracoviská. Je to experimentálne pracovisko, ktoré sa zaoberá od samého začiatku komplexným výskumom príčin vedúcich k vzniku nádorov. Je členom výberovej Organizácie európskych onkologických ústavov, kde sa koordinuje onkologický výskum v Európe. Ústav vydáva v anglickom jazyku medzinárodný vedecký časopis NEOPLASMA, ktorý patrí medzi najkvalitnejšie vedecké časopisy vydávané u nás. Pracovisko školí doktorandov v odbore onkológia a genetika a dlhodobo je akreditované v SAV v kategórii A.

Ústav spolupracuje s významnými svetovými pracoviskami, keďže sústreďuje výskum vo vednom odbore onkológia. Ide o multidisciplinárny výskum, kde sa uplatňujú vedľa lekárov molekulárni biológovia, chemici, genetici a iní vedeckí pracovníci. Blízkosť ústavu k Národnému onkologickému ústavu a dobrá spolupráca s týmto ústavom, ako aj s Onkologickým ústavom sv. Alžbety v Bratislave je predpokladom aplikácie výsledkov výskumu v praxi.

Experimentálnej onkológie
Kategória:Onkológia na Slovensku
1. futsalová liga žien

**1. futsalová liga žien** je najvyššia slovenská futsalová (FIFA) súťaž žien. Prebieha od roku 2015. Organizuje ju združenie *Slovenský futsal*, ktorý je členom Slovenského futbalového zväzu (SFZ). Najúspešnejším klubom je Spartak Myjava futsal, ktorý zvíťazil v štyroch ročníkoch. Od roku 2022 niesla mediálny názov *Ženská Niké futsal liga* a od roku 2023 mediálny názov *Niké Ženská futsalová extraliga*.

## Prehľad sezón

## Historická tabuľka

## Pozri aj
* 1. Slovenská liga vo futsale

## Externé odkazy
* Oficiálna stránka Slovenského futsalu
* Oficiálna stránka Slovenského futbalového zväzu

## Zdroje
* 1. futsalová liga žien na stránke futsalslovakia.sk
* 1. futsalová liga žien na stránke sportnet.sk


Futsal
Kategória:Futsal na Slovensku
Veterný mlyn (Velké Těšany)

thumb|Veterný mlyn
**Veterný mlyn** vo Velkých Těšanoch je drevený veterný mlyn nemeckého typu.

V roku 1890 ho postavil Josef Páter na mieste staršieho mlyna z počiatku 19. storočia, ktorý zničil silný vietor. Po okupácii v roku 1939 bol uzavretý, po smrti Josefa Pátra v roku 1940 v ňom napriek zákazu mlel jeho syn František, bol ale zatknutý Gestapom. Po druhej svetovej vojne mlyn chátral, na konci 60. rokov ho odkúpil obecný výbor.

Od mája 2014 je národnou kultúrnou pamiatkou.

Mlyn spravuje *Muzeum Kroměřížska* a v sezóne je otvorený verejnosti.

## Referencie


## Iné projekty

## Externé odkazy
* Karta mlyna na webe Povětrník.cz

## Zdroj

Kategória:Mlyny v Česku
Kategória:Národné kultúrne pamiatky v Zlínskom kraji
Kategória:Stavby v okrese Kroměříž
Kategória:Bařice-Velké Těšany
Zámok Velké Losiny

thumb|Zámok Velké Losiny

**Zámok Velké Losiny** sa nachádza v obci Velké Losiny v okrese Šumperk, v krajine predhoria Hrubého Jeseníku. Zámok stojí na mieste niekdajšej stredovekej tvrdze. Miesto je neslávne známe čarodejníckymi procesmi, ktoré sa tu odohrávali v rokoch 16781696 a padlo im za obeť 56 osôb (medzi nimi bol napríklad aj katolícky farár Kryštof Alois Lautner). Tieto procesy sa stali predlohou pre knihu od spisovateľa Václava Kaplického *Kladivo na čarodějnice*. Podľa tohto diela natočil v roku 1969 rovnomenný film režisér Otakar Vávra.

Areál zámku je pamiatkovo chránený, v roku 1995 bol vyhlásený národnou kultúrnou pamiatkou. Je vo vlastníctve štátu (spravuje ho Národný pamiatkový ústav) a je prístupný verejnosti.

## Dejiny
Predchodcom dnešného zámku bola vodná tvrdza, ktorá zrejme vznikla už niekedy v 14. storočí. Roku 1496 ju získali Žerotínovci. Stará tvrdza ale novým majiteľom nevyhovovala a tak ju začali v roku 1531 prestavovať na renesančný zámok. Iniciátorom prestavby bol Jan mladší zo Žerotína. Tento veľmož sa zaslúžil o vznik neďalekej papierne a tiež dal vybudovať velkolosinské kúpele.

V období náboženských nepokojov sa losinskí Žerotínovci postavili na stranu protestantských stavov, ale po ich porážke prišli o tri štvrtiny svojho majetku - poslednú štvrtinu mali predať. Na svojich losinských statkoch ale zostali, a dokonca ich v roku 1642 od Habsburgovcov za 100 000 zlatých vykúpili späť s podmienkou, že do troch mesiacov prestúpia na katolícku vieru. Jan Jetro zo Žerotína a jeho brat Přemek II. tak však nikdy neurobili. Urobil tak až Přemek III., syn Přemka II. Ten, zo strachu pred cirkevnými hodnostármi, odmietol svojho otca pochovať v rodinnej hrobke (jeho telo pochovali losinskí sedliaci). Přemek III. zahájil ranobarokovú prestavbu zámku, ale už ju nedokončil (zomrel v roku 1673).

Ako regentka troch maloletých Přemkových detí a správkyňa pozostalosti sa k moci dostala poverčivá Přemkova sestra Angela Sibylla z Galle na ktorej popud boli rozpútané čarodejnícke procesy, ktoré viedol samozvaný inkvizítor a nedoštudovaný právnik Jindřich František Boblig z Edelstadtu. Toto besnenie zastavil až plnoletý Jan Jáchym v roku 1696. Jan Jáchym bol veľmi vplyvný šľachtic, okrem iného cisársky komorník a prísediaci najvyššieho súdu pre Moravu. Za jeho pôsobenia bol zámok rozšírený o dvojpodlažné barokové krídla s arkádovými ochodzami. Úpravy pokračovali aj po jeho smrti.

Na začiatku 19. storočia sa miestni Žerotínovci dostali do finančnej tiaže a zámok predali Lichtenštajnovcom. Po oslobodení v roku 1945 získal zámok štát.

## Referencie


## Iné projekty

## Externé odkazy
* Oficiálna stránka 

## Zdroj

Kategória:Hrady a zámky v Olomouckom kraji
Kategória:Národné kultúrne pamiatky v Olomouckom kraji
Kategória:Renesančné zámky v Česku
Kategória:Barokové zámky v Česku
Kategória:Stavby v okrese Šumperk
Kategória:Velké Losiny
Senusret III.

náhľad|Senusret III.
**Senusret III.** alebo **Senvosret III.** vládol asi v rokoch 18721839 pred Kristom. Bol významným panovníkom Strednej ríše. Pochádzal z 12. dynastie, bol synom Senusreta II.

## Vláda
Za jeho vlády panoval v Egypte pokoj a mier, dokončil administratívne reformy, t. j. v Egypte vládol iba faraón. Rozšíril územie svojej krajiny a dával vedieť svoju prítomnosť aj na krajoch ríše (stavba sôch, stél...), sprísnil pravidlá pre prechod egyptských hraníc a dbal na to, aby do Egypta nevnikali rôzne kmene, pretože by mohli vypuknúť nepokoje. Asi 100 km južne od druhého kataraktu dal vybudovať pevnosti Semnu a Kummu, ktoré vyhlásil za južnú hranicu Egypta. Počas svojej vlády podnikol štyri výpravy do Núbie, ktoré skončili dobytím rozsiahlych území a obrovskou korisťou v zlate a otrokoch.

Senusret dokončoval projekt zúrodnenia oblasti okolo Fajjúmskej oázy, stavbu zavlažovacích kanálov, ktoré boli udržiavané správcami krajov. Senusret III. tiež nechal regulovať pestovanie poľnohospodárskych plodín a informácie boli odovzdávané catejovi (vezírovi). Tiež boli spresnené územné hranice krajov.

So slávou Senusreta III. ostro kontrastujú nepatrné zvyšky jeho pyramídy. Dal si ju postaviť na starom pohrebisku pri Dahšúre, pomerne ďaleko od sídelného mesta a určil jej rozmery, ktoré boli obvyklé pre pyramídy kráľov Strednej ríše. Vojnové úspechy, skutočné i domnelé, odniesol čas; zachovali sa však umelecké výtvory z jeho doby. Šperky jeho dcér sú len jedným z dokladov majstrovstiev vtedajších umelcov.

Podľa najnovších archeologických výskumov si nechal Senusret III. postaviť zádušný chrám v Abydose.

## Referencie


## Literatúra
* W. Grajetzki, *The Middle Kingdom of Ancient Egypt: History, Archaeology and Society*, Duckworth, London 2006 ISBN 0-7156-3435-6, 51-58
* Josef Wegner, The Nature and Chronology of the Senwosret III-Amenemhat III Regnal Succession: Some Considerations based on new evidencia from the Mortuary Temple of Senwosret III at Abydos, JNES 55, Vol.4, (1996), pp.249- 279
* Christian Jacq, *Vrcholné okamihy starovekého Egypta*, Domino 2005. Z francúzskeho originálu "L'EGYPTE ACINNE AU JOUR LE JOUR", Perrin, Paríž 2002. ISBN 80-7303-272-4
* Zamarovský, Vojtech. *Bohovia a králi starého Egypta* 2003

## Iné projekty

## Zdroj

Kategória:Faraóni
Kategória:12. dynastia Egypta
Diofanes z Prúsy

**Diofanes** alebo **Diofanés** () bol olympijský víťaz v behu na jedno stadion v 1. storočí. 

Diofanes z bitýnskej Prúsy bol na 198 olympijských hrách v roku 13 korunovaný olivovým vencom za víťazstvo v behu na jedno stadion. Olympijské víťazstvo Diofana uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (). Tento zoznam vyhotovoval hlavne z písomností Iulia Africana, autora diel, zachovaných len fragmentálne.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Stratoneikos z Tenedosu

**Stratoneikos** () bol olympijský víťaz v behu na dve stadiá v 4. storočí.

Aurélios Stratoneikos, rodák z maloázijskeho Tenedosu, bol na 278. olympijských hrách v roku 333 korunovaný olivovým vencom za víťazstvo v diaulu. 

Stratoneika medzi olympijských víťazov staroveku zaradil nemecký klasický filológ a historik Joachim Ebert po výskume nových ešte nepublikovaných nápisov (SEG 48:553, Olympia. List of Olympic victors, after 385 A.D.) hlavne z vedeckej publikácie *Supplementum Epigraphicum Graecum* (publikácie gréckych nápisov a štúdií známych dokumentov.)  
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na dve stadiá
Joseph Fesch

**Joseph Fesch** (* 3. január 1763, Ajaccio† 13. máj 1839, Rím) bol francúzsky kardinál, arcibiskup lyonský, nevlastný strýko Napoleona I.

## Život
vľavo|náhľad|Joseph Fesch, 1806, strýko Napoleona Bonaparte
### Pôvod
Joseph Fesch bol synom švajčiarskeho armádneho kapitána vo francúzskych službách, ktorý sa roku 1757 oženil s vdovou Ramolinovou, babičkou Napoleona Bonaparte. Ich syn Joseph bol teda nevlastným bratom Napoleonovej matky Letizie.

### Mladosť
Študoval v Aix-en-Provence teológiu, ale v čase revolúcie prešiel do civilnej sféry a venoval sa armádnej administratíve. V roku 1796, pri prvom talianskom ťažení svojho synovca Napoleona Bonaparte, ho Napoleon vymenoval armádnym komisárom, ale tejto funkcie sa musel pre podozrenie z nezákonného obohacovania vzdať. Vrátil sa k duchovnej službe a stal sa dekanom v Bastii.

### Arcibiskup a kardinál
Roku 1802 bol menovaný arcibiskupom v Lyone a roku 1803 kardinálom a francúzskym vyslancom pápežského stolca. V roku 1804 sprevádzal pápeža Pia VII. ku korunovácii Napoleona do Paríža, kde v predvečer ceremoniálu celebroval cirkevný sobáš Napoleona a Joséphine de Beauharnais. V čase cisárstva bol veľkoalmužníkom ríše, grófom a senátorom. V roku 1806 bol zvolený za francúzskeho prímasa. Predsedal koncilu francúzskeho duchovenstva v Paríži roku 1810 a verejne sa rozhodol zastať pápeža v jeho spore s Napoleonom, následkom čoho potom žil vo vnútornom exile v Lyone. Roku 1814 utiekol so svojou sestrou Letiziou do Ríma. Po návrate Napoleona z Elby sa nakrátko vrátil do Paríža a bol menovaný pairom. Po bitke pri Waterloo opäť rýchlo emigroval do Ríma; tam žil úplne v súkromí, sústavne študoval vedy a umenia, obklopený len svojou preslávenou zbierkou umeleckých diel. Požiadavku francúzskej vlády, aby sa vzdal úradu arcibiskupa lyonského rozhodne odmietol, ale úrad de facto nevykonával. Časť svojej svetoznámej zbierky obrazov, ktorá pozostávala z viac než 20 000 diel, odkázal mestám Ajaccio a Lyon, zvyšok bol po jeho smrti vydražený.

## Iné projekty

## Externé odkazy
* Joseph Fesch na newadvent.org
* Cirkevné úrady Josepha FESCH
* Arcidiecéza v Lyone 

## Zdroj

Kategória:Francúzski kardináli
Kategória:Arcibiskupi Lyonskej arcidiecézy
Kategória:Bonapartovci
Kategória:Osobnosti z Ajaccia
Kategória:Nositelia Rádu zlatého rúna
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
PGC 6240

[náhľad|[Hubblov vesmírny ďalekohľad|Hubblova fotografia PGC 6240]]
**PGC 6240** (alebo *Galaxia Biela ruža*) je eliptická galaxia v súhvezdí Vodný had. Jej zdanlivá hviezdna veľkosť je okolo 14,50 ± 0,50. Je vzdialená 345 miliónov svetelných rokov.

## Údaje
* Rektascenzia: 01h 41m 30,906s
* Deklinácia: -65° 36′ 56,4″
* Súhvezdie: Vodný had
* Typ: S0d
* Vzdialenosť: 345 miliónov svetelných rokov
* Morfologický typ: -2,9 ± 1,5
* Izopotálny priemer: 1,04 ± 0,07
* Pomer zdanlivej osi: 0,26 ± 0,04
Iné označenia: 6dFGS gJ014131.0-653656, AM 0139-655, 2MASX J01413090-6536564, IRAS 01399-6552, IRAS F01400-6551, APMBGC 080-064+043.

## Použité zdroje
* PGC 6240: http://leda.univ-lyon1.fr/ledacat.cgi?o=PGC%206240
* PGC 6240: http://simbad.u-strasbg.fr/simbad/sim-id?Ident=PGC+6240

Kategória:Eliptické galaxie
0006240
Kategória:Súhvezdie Vodný had
Kategória:Šošovkové galaxie
Kategória:6dFGS objekty
Kategória:AM objekty
Kategória:2MASX objekty
Kategória:IRAS objekty
Kategória:APMBGC objekty
Kategória:Astronomické objekty objavené v roku 1983
Emelie Wikströmová

**Emelie Wikströmová** (* 2. október 1992) je švédska lyžiarka Svetového pohára.

Wikströmová absolvovala svoj debut vo Svetovom pohári v marci 2009 v Garmisch-Partenkirchene v Nemecku. Jej najlepší výsledok vo Svetovom pohári je 4. miesto v slalome z roku 2012. Zúčastnila sa na Majstrovstvách sveta 2011, kde dosiahla 24. miesto v slalome.

Wikströmová reprezentovala Švédsko na Zimných olympijských hrách 2014 v slalome kde skončila na 6. mieste.

## Referencie


## Externé odkazy
*

Kategória:Švédski alpskí lyžiari
Kategória:Narodenia 2. októbra
Kategória:Narodenia v 1992
Eobaktéria

**Eobaktéria** (lat. *Eobacterium*) je (sporný) rod jedných z najstarších známych baktérií (eubaktérií) alebo baktériám podobných organizmov. Jeho jediným druhom je *Eobacterium isolatum*.

Ide o tyčinkovitý, na baktérie sa podobajúci mikroorganizmus (podľa niektorých názorov je to konkrétne eubaktéria). Jeho skamenelina sa našla v 60. rokoch 20. storočia v súbore hornín (rohovcov) Fig Tree v pohorí Makhonjwa (=Barberton Greenstone Belt) v južnej Afrike. Jeho vek je približne 3,1 – 3,2 miliárd rokov. Rod a druh opísali v roku 1966 Barghoorn a Schopf. Mikroorganizmus pozostáva z tyčinky s dĺžkou asi 0,6 mikrometra a s priemerom 0,2 mikrometra, ktorá je obalená membránou širokou 0,15 mikrometra. Pri bližšom pohľade je však neisté, či vôbec ide o živý organizmus; nález v tomto zmysle spochybnil už v roku 1975 samotný J. W. Schopf (teda jeden z autorov, ktorí nález v roku 1966 opísali).

Na rovnakom mieste (teda Fig Tree, 3,13,2 miliárd rokov) našli Barghoorn a Schopf organizmy podobné riasam, tzv. acheosféroidy, t. j. organizmy z rodu Archaeosphaeroides (=Archaeosphaera).

## Referencie

Kategória:Baktérie
Kategória:Heterotrofné organizmy
Štôlska dolina (národná prírodná rezervácia)

**Štôlska dolina** je národná prírodná rezervácia v správe štátnej ochrany prírody TANAP.

Νachádza sa v katastrálnom území mesta Vysoké Tatry v okrese Poprad v Prešovskom kraji. Územie bolo vyhlásené v roku 1991 na rozlohe 739,96 ha. Ochranné pásmo nebolo určené.

Predmetom ochrany je: *Ukážka degradovanej doliny (následkom asymetrického zdvihu Tatier), v juhovýchodnej časti je pre Vysoké Tatry ojedinelý výskyt kryštalických bridlíc. Porasty limby v masíve Ostrvy, množstvo endemitov flóry i fauny. Dolina nie je turisticky prístupná.*

## Referencie

## Pozri aj
*Štôlska dolina

## Iné projekty

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Národné prírodné rezervácie v Prešovskom kraji
Kategória:Chránené územia v okrese Poprad
Kategória:Vysoké Tatry (mesto)
Kategória:Chránené územia Tatranského národného parku
Grand Prix mládeže v šachu

**Grand Prix mládeže** (GPX) je seriál náborových turnajov mládeže v šachu. Cieľom GPX je podpora organizácie náborových šachových turnajov mládeže v kategórii jednotlivcov, vytvorenie a udržanie národnej série na systéme dlhodobého hodnotenia s postupom do celoštátneho finálového turnaja na základe vopred určených postupových kritérií.

Právo účasti v GPX majú členovia Slovenského šachového zväzu do 14 rokov s maximálnym ratingom 1400 bodov.

GPX pozostáva z nasledujúcich etáp:
* Základná časť
* Semifinálové turnaje
* Finálové turnaje

## Viacnásobní zlatí medailisti

## 2007/2008

## 2008/2009

## 2009/2010

## 2010/2011

## 2011/2012

## 2012/2013

## 2013/2014

## 2014/2015

## 2015/2016

## 2016/2017

## 2017/2018

Semifinálové kolo sa uskutočnilo 2. júna 2018 v Skalici, Čadci a Bardejove.
Finále sa uskutočnilo v sobotu 9. júna v Humennom.

## Externé odkazy
* Grand Prix mládeže Slovenského šachového zväzu

Kategória:Šach na Slovensku
Veliteľstvo Vzdušných síl Ozbrojených síl Slovenskej republiky

**Veliteľstvo Vzdušných síl Ozbrojených síl Slovenskej republiky** sídli vo Zvolene. Bolo zriadené zákonom Národnej rady č. 269/1999 Z.z. k 1. januáru 2000. Veliteľstvu velí veliteľ Vzdušných síl OS SR, ktorým je od 1. januára 2021 brigádny generál Ing. Róbert Tóth. Veliteľ Vzdušných síl OS SR zodpovedá za realizáciu a výkon ochrany nedotknuteľnosti vzdušného priestoru SR v systéme kolektívnej protivzdušnej ochrany v rámci operácie NATO – NATINAMDS, za činnosť pátracej a záchrannej služby pri pátraní po posádkach a cestujúcich lietadiel, ktoré sa ocitli v stave núdze a od júna 2011 za poskytovanie leteckých navigačných služieb na letisku Sliač všetkým lietadlám bez rozdielu na štátnu a rezortnú príslušnosť.

## Názov
* od 1. januára 2000 do 1. júla 2002: ***Veliteľstvo vzdušných síl***
* od 1. júla 2002: ***Veliteľstvo Vzdušných síl Ozbrojených síl Slovenskej republiky***

## Poslanie a úlohy
Podľa oficiálnej webovej stránky veliteľstva VzS OS SR: „Ich primárnym poslaním je zabezpečovať nepretržitú obranu vzdušného priestoru SR, ochranu vzdušného priestoru Aliancie a v priestore svojej zodpovednosti podporovať medzinárodné vojenské operácie v súlade s prijatými záväzkami.“ 

Hlavné úlohy vzdušných síl sú: 
* zabezpečovať nepretržitú ochranu a obranu nedotknuteľnosti vzdušného priestoru  Slovenskej republiky v rámci vzdušného priestoru Aliancie (NATINAMDS)
* vykonávať pátracie a záchranné operácie (SAR)
* plniť záväzky SR v rámci medzinárodného krízového manažmentu
* nasadzovať svoje sily a prostriedky k záchrane životov a majetkov občanov SR v rámci národného krízového manažmentu 

Na zabezpečenie predmetných činností sú vo Vzdušných silách OS SR ustanovené nasledovné systémy: 
# pohotovostný systém Vzdušných síl OS SR 
# pátracia a záchranná služba Vzdušných síl OS SR 

## Velitelia
* generálmajor Ing. Jozef Dunaj (1. január 2000 – 1. november 2005)
* generálmajor Ing. Juraj Baránek (1. november 2005 – 26. máj 2010)
* generálmajor Ing. Martin Babiak (26. máj 2010 – 15. september 2012)
* generálmajor Ing. Miroslav Korba (15. september 2012 – 1. august 2017)
* generálmajor Ing. Ľubomír Svoboda (1. august 2017 – 1. január 2021)
* generálmajor Ing. Róbert Tóth (od 1. januára 2021)

## Referencie

## Externé odkazy
* Oficiálna stránka Veliteľstva Vzdušných síl Ozbrojených síl Slovenskej republiky

Kategória:Vzdušné sily Slovenskej republiky
Aeithales z Alexandrie

**Aeithales** alebo **Aeithalés** () bol olympijský víťaz v behu na jedno stadion v 2. storočí. 

Aeithales z Alexandrie bol na 236. olympijských hrách v roku 165 korunovaný olivovým vencom za víťazstvo v behu na jedno stadion. Olympijské víťazstvo Aeithala uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (). Tento zoznam vyhotovoval hlavne z písomností Iulia Africana, autora diel, zachovaných len fragmentálne (v dielach iných autorov).
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Héliodóros z Tespií

**Héliodóros** () bol olympijský víťaz v pankratiu v 4. storočí.

Markos Aurélios Héliodóros, rodák z boiótskych Tespií, bol v Olympii približne medzi 280. až 290. hrami v rokoch 341 až 381 korunovaný olivovým vencom za víťazstvo v pankratiu. 

Héliodóra medzi olympijských víťazov staroveku zaradil nemecký klasický filológ a historik Joachim Ebert po výskume nových ešte nepublikovaných nápisov (SEG 48:553, Olympia. List of Olympic victors, after 385 A.D.) hlavne z vedeckej publikácie *Supplementum Epigraphicum Graecum* (publikácie gréckych nápisov a štúdií známych dokumentov.)  
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v pankratiu
IRAS 10214+4724

**IRAS 10214+4724** je pravdepodobne eliptická galaxia vo vývoji v súhvezdí Veľká medvedica. V minulosti bola kandidátom na najvzdialenejšiu pozorovanú galaxiu. Jej červený posun je 2,286. Jej svietivosť je 1014 L<sub>⊙</sub>. Je to zatiaľ v absolútnej magnitúde najjasnejší objekt vo vesmíre (ak sa nepočítajú kvazary a blazary). Bola objavená v roku 1990 Michaelom Rowanom-Robinsonom a Tomom Broadhurstom.

## Použité zdroje
* Molecular gas content of the primaeval galaxy IRAS 10214+4724: https://www.nature.com/nature/journal/v356/n6367/abs/356318a0.html
* GAS CLOUD FOUND AT UNIVERSE'S EDGE: http://www.nytimes.com/1991/11/24/us/gas-cloud-found-at-universe-s-edge.html
* IRAS F10214+4724: http://simbad.u-strasbg.fr/simbad/sim-id?Ident=IRAS%20F10214%2B4724

Kategória:Deep-sky výhonky
Kategória:Eliptické galaxie
Kategória:Súhvezdie Veľká medvedica
Kategória:IRAS objekty
Kategória:Astronomické objekty objavené v roku 1990
Numa Pompilius

náhľad|Numa Pompilius na starej rímskej minci 
náhľad|Denár Pomponila Mola 

**Numa Pompilius** (údajne 750 – 672 pred Kr.) bol legendárny druhý rímsky kráľ, nástupca Romula. Podľa neskorších rímskych historikov mal vládnuť v rokoch 715 – 673 pred Kr., mesto upevnil a zjednotil. Na rozdiel od bojovného Romula sa snažil zjemniť rímske mravy, podporoval prísne dodržiavanie hraníc, veľmi sa zaslúžil o výstavbu chrámov a zavádzanie náboženských kultov.

## Pramene
Najstaršie správy o N. Pompiliovi pochádzajú z 3. stor. pred Kr., bohatšie údaje až z pomerne neskorších prameňov klasického obdobia, ako je Livius (+ 17) alebo Plútarchos (+ 127). Nepochybne čerpali zo starších zdrojov, ich správy však majú legendárny charakter a niekedy len vysvetľujú neskoršie zvyky a skutočnosti (etiológia).

## Život a pôsobenie
Numa žil so svojou ženou v meste Cures v kraji Sabinov a po Romulovej smrti sa až na naliehanie svojho svokra, sabinského kráľa Tita Tacia a priateľov prijal ponuku stať sa kráľom Ríma. Aby obmedzil násilie, zrušil Romulovu tristočlennú osobnú stráž (*celeres*, t. j. „rýchli“) a podporoval náboženstvo vrátane ochrany medzí. Na Kapitole postavil chrám bohyni Fides, strážkyne pravdy. Premenil Rím v súvislé osídlenie, obyvateľov zaradil do remeselníckych združení a okolitých sedliakov organizoval do dedín (*pagus*). Zakázal krvavé obety, kultu bohyne Vesty a vestálkam upevnil ich postavenie a vybudoval chrám boha Jana. Reorganizoval tiež kňazstvo a založil zbor fetiálov, ktorí jediní mali právo vyhlasovať vojnu. Romulov desaťmesačný kalendár doplnil na dvanásťmesačný (t. j. doplnil mesiace január a február), určil sviatky a súdne dni. O svojich zmenách tvrdil, že vznikli po porade s nymfou Egeriou v posvätnom háji. 

Mal vraj jedinú dcéru Pompiliu a jeho zaťom sa stal budúci prvý *[[pontifex]] maximus* Numa Marcius. Ich syn bol neskorší kráľ Ancus Marcius. Po smrti Numu nespálili, ale pochovali v kamennom sarkofágu pod Janiculom. Jeho nástupcom sa stal Tullus Hostilius. 

## Vplyv
O Numovi sa často tvrdilo, že bol Pythagorovým žiakom hoci už Lívius namieta, že ten žil až o dve storočia neskôr. Roku 181 pred Kr. našli pod Janiculom hrob s prázdnym sarkofágom a kamennou skrinkou s nápisom, že obsahuje spisy N. Pompilia, totiž 7 (alebo 12) latinských zvitkov o rímskej bohoslužbe a 7 (alebo 12) gréckych o filozofii. Keď si ich niekoľko vzdelaných ľudí prečítalo, odovzdali ich prétorovi a ten rozhodol, že by sa mali spáliť; to sa rozhodnutím senátu stalo. Pravdepodobne to bolo falzifikované zjavenie nymfy Egérie, ktoré by mohlo narušiť náboženský poriadok mesta. Na túto povesť naráža aj svätý Augustín v knihe „O Božom štáte“. 

## Referencie

## Pozri aj
* Pontifex 
* Zoznam kráľov Ríma
* Staroveký Rím

## Iné projekty

## Externé odkazy
* Unearthing Rome's king from the History News Network

## Zdroj

* Plútarchos, *Životopisy*, život Numy Pompilia.
* Livius, *Ab urbe condita*, kniha 1
* *Ottův slovník naučný*, heslo Numa Pompilius. Sv. 18, str. 500

Kategória:Králi starovekého Ríma
Fidget spinner

náhľad|Typický fidget spinner

**Fidget spinner** je typ antistresovej hračky. V jej strede je ložisko, vďaka ktorému sa otáča zvyšok hračky, ktorý môže byť z mosadze, nerezovej ocele, titánu, medi či plastu. Bol predávaný ako hračka, ktorá má pomáhať ľuďom s rôznymi problémami ako hyperaktivitou, ADHD, autizmom, úzkosťou či „vrtením“ (angl. „fidgeting“). Antistresovosť tejto hračky je ale sporná, časť odborníkov ju obhajuje, časť spochybňuje.

Hoci táto hračka bola vynájdená už v 90. rokoch 20. storočia, začala byť veľmi populárna až v roku 2017.

## História
Chemická inžinierka Catherine Hettingerová je označovaná za vynálezkyňu fidget spinneru. Sama však uznala, že jej pôvodný nápad nemá so súčasnou hračkou veľa spoločného. V roku 1993 podala spoločnosť Hettinger patentovú prihlášku pre „spinningovú hračku“. Hlavným cieľom fidget spinnera je zábava. Niektoré kúsky sú vyrábané hlavne s dôrazom na vzhľad, iné hlavne pre „fidgeting“.

## Druhy
Existuje mnoho druhov fidget spinneru, ako napríklad svietiace, s luminiscenčnými diódami (LED) alebo kovovo lesklé. 

## Referencie

## Zdroj

Kategória:Hračky
Cestná komunikácia

**Cestná komunikácia** môže byť:
*cesta (vrátane rýchlostnej cesty) + diaľnica (t. j. „pozemná komunikácia určená na premávku cestných vozidiel prevažne v extraviláne, ktorej charakteristickým znakom je spevnená vozovka s krajnicou“) 
* miestna komunikácia + cesta (vrátane rýchlostnej cesty) + diaľnica (t. j. pozemná komunikácia okrem účelovej komunikácie) 
*staršie: pozemná komunikácia okrem nemotoristickej komunikácie (t. j. okrem komunikácie pre chodcov, cestičky [po česky stezka] a chodníka [po česky pěšina] )  

## Cestná komunikácia podľa STN 73 6100 z roku 1999
Podľa národohospodárskeho a dopravného významu sa cestná komunikácia (CK) delí na tieto druhy:
*diaľnica – D,
*rýchlostná cesta – R (Poznámka: Rýchlostná cesta je v norme prísne vzaté definovaná ako špeciálny typ cesty),
*cesta – C (I., II., III. triedy a ostatné CK).

Ďalšiu charakteristiku cestnej komunikácie (jej vlastníctvo, správu atď.) pozri v článku pozemná komunikácia.

## Kategória
Kategória udáva označenie pre súhrn technických parametrov určitej CK s rovnakým označením, priečnym usporiadaním a s rovnakou návrhovou rýchlosťou. Kategóriu CK podľa normy STN 73 6101 (norma) charakterizuje zlomok obsahujúci:

* v čitateli príslušné písmeno (C, R alebo D) a šírku CK  v metroch,
* v menovateli návrhovú rýchlosť v km/h.

Norma STN 73 6101 stanovuje tieto základné kategórie CK.

Základné kategórie smerovo rozdelených cestných komunikácií uvedené v norme sa môžu v prípade potreby rozšíriť o ďalšie jazdné pruhy, čím môžu vznikať ďalšie tzv. odvodené kategórie ako C 29,5/80, D alebo R 34/100 a pod.

## Referencie

Kategória:Cestná doprava
Zuzana Žirková

**Zuzana Žirková** (* 6. jún 1980, Bojnice) je slovenská basketbalová trénerka a bývalá profesionálna basketbalistka. Žirková je mnohonásobná reprezentantka Slovenska, medailistka z Majstrovstiev Európy v basketbale, trojnásobná víťazka Euroligy a účastníčka Letných olympijských hier 2000 v Sydney. Od augusta 2020 pôsobila ako asistentka trénera v tíme BKM Lučenec. V súčasnosti vedie ako hlavná trénerka klub Slávia Banská Bystrica v slovenskej ženskej extralige.

Počas svojej kariéry hrala v niekoľkých euroligových tímoch vrátane SCP Ružomberok, GYSEV Ringa Šopron, Gambrinus SIKA Brno, UMMC Jekaterinburg a Good Angels Košice. V roku 2003 pôsobila vo WNBA za Washington Mystics.

## Životopis
### Hráčska kariéra
V roku 2017 sa Žirková zúčastnila Majstrovstiev Európy v basketbale žien, na ktorých skončilo Slovensko na 8. mieste. Žirková bola najlepšou Slovenkou na turnaji, keď získala 57 bodov v piatich zápasoch (priemer 11,4 bodu na zápas). V osemfinálovom zápase proti Ukrajine zaznamenala 31 bodov, keď premenila sedem trojkových pokusov. Po šampionáte definitívne ukončila svoju reprezentačnú kariéru (potom, čo svoj reprezentačný koniec avizovala už dvakrát, v roku 2011 a v roku 2015). Žirková svoju hráčsku kariéru ukončila v apríli 2018 po zisku 15. ligového titulu tímu Good Angels Košice.

### Trénerská kariéra
V sezónach 2018/19 a 2019/20 pôsobila Žirková ako hlavná trénerka tímu Young Angels Košice. S tímom skončila v roku 2019 na štvrtom a v roku 2020 po predčasnom ukončení sezóny pre pandémiu koronavírusu na treťom mieste. Následne sa začala venovať mužskému basketbalu, od augusta 2020 začala pôsobiť ako asistentka trénera v tíme BKM Lučenec. Od novembra 2022 vedie ako hlavná trénerka extraligový ženský tím Slávia Banská Bystrica.

## Úspechy
* 8 × najlepšia hráčka Slovenska (2003, 2005, 2007, 2008, 2009, 2010, 2014, 2015)
* 3 × šampión Euroligy (1999, 2000, 2006)
* Najlepšia strelkyňa FIBA Európa v kategórii do 20 rokov (2000)

## Referencie


## Externé odkazy
* Profil hráčky na stránke FIBA archive 
* Profil hráčky na stránke FIBA Europe 

## Zdroj
* 

Kategória:Slovenské basketbalistky
Kategória:Slovenskí basketbaloví tréneri
Kategória:Osobnosti z Bojníc
Kategória:Držitelia Radu Ľudovíta Štúra I. triedy
Duncan Haldane

**Frederick Duncan Michael Haldane** (* 14. september 1951, Londýn, Spojené kráľovstvo), známy ako **F. Duncan Haldane**, je britský fyzik, ktorý pôsobí ako profesor fyziky na Princetonskej univerzite, a na Perimeter Institute for Theoretical Physics v Kanade. 

V roku 2016 získal Nobelovu cenu za fyziku spoločne s Davidom J. Thoulessom a Johnom Michaelom Kosterlitzom.

## Vzdelanie
Haldane získal vzdelanie v St Paul's School v Londýne. Bakalársky titul dostal na Christ's College v Cambridgi a následne tu získal v roku 1978 i doktorát pod vedením Philipa Warrena Andersona.

## Kariéra a výskum
Haldane pracoval medzi rokmi 1977 a 1981 ako fyzik v Laueho-Langevinovom inštitúte vo Francúzsku. Potom prijal pozíciu na Univerzite Južnej Kalifornie.
Haldane je známy vďaka širokej škále zásadných príspevkov k fyzike kondenzovaných látok, vrátane teórie Luttingerových tekutín, teórie jednorozmerných spinových reťazcov, teórie frakčného kvantového Hallovho javu, previazanie spektra a mnohých ďalších.

Od roku 2011 vyvíja nový geometrický popis frakčného kvantového Hallovho javu, ktorý popisuje „tvar zloženého bozónu“ pomocou „unimodulárneho“ (determinant 1) priestorového metrického-tenzorového poľa ako základného kolektívneho stupňa voľnosti, zo stavov frakčného kvantového Hallovho javu. Tento nový „Chernov-Simonsov + kvantovo geometrický opis“ je náhrada za „Chernove-Simonsove + Ginzburgove-Landauove“ paradigma zavedené v roku 1990. Na rozdiel od predchádzajúceho popisu poskytuje popis FQHE kolektívny mód, ktorý súhlasí s Girvinovým-Macdonaldovým-Platzmanovým „jednoduchým módom zbližovania“.

## Ocenenia a uznania
Haldane bol v roku 1996 zvolený za člena Kráľovskej spoločnosti a členom Americkej akadémie umení a vied.

Bola mu udelená cena Olivera E. Buckleyho od Americkej fyzikálnej spoločnosti (1993), Diracova medaila (2012), a Nobelova ceny za fyziku (2016).

## Osobný život
Haldane je občanom Spojených štátov amerických. S manželkou Odile Belmontovou žijú v Princetone v New Jersey.

## Referencie

*

## Iné projekty

Kategória:Fyzici USA
Kategória:Britskí fyzici
Kategória:Nositelia Nobelovej ceny z USA
Kategória:Britskí nositelia Nobelovej ceny
Kategória:Nositelia Nobelovej ceny za fyziku
Kategória:Absolventi University of Cambridge
Kategória:Členovia Kráľovskej spoločnosti
Kategória:Členovia American Academy of Arts and Sciences
Kategória:Osobnosti z Londýna
Kvázi-hviezda

[náhľad|Porovnanie veľkosti kvázi-hviezdy s niektorými známymi obrovskými hviezdami. Dokonca aj najväčšia známa hviezda [UY Scuti je veľmi malá.]]
**Kvázi-hviezda** (alebo **hviezda čierna diera**, ) je hypotetický typ extrémne masívnej hviezdy, ktorá možno existovala už veľmi skoro v dejinách vesmíru. Na rozdiel od súčasných hviezd, ktoré produkujú energiu jadrovou syntézou v svojich jadrách, energia kvázi-hviezdy by mala pochádzať z materiálov, ktoré padajú do centrálnej čiernej diery.

## Pozri aj
* Kvazar
* Thorne-Żytkow objekt

## Referencie

## Zdroj

* 

Kategória:Čierne diery
Kategória:Hypotetické hviezdy
Nikola Jankovská

Mgr. **Nikola Jankovská** (rod. *Benedikovičová*; * 12. november 1993, Trnava) je slovenská herečka, speváčka a modelka.

## Životopis
Jankovská sa narodila 12. novembra 1993 vo Fakultnej nemocnici v Trnave. Pochádza zo Smoleníc ležiacich na úpätí Malých Karpát v okrese Trnava.

Vyštudovala Muzikálové konzervatórium ALKANA v Bratislave a absolvovala bakalársky stupeň na Univerzite sv. Cyrila a Metoda v Trnave v odbore Masmediálna komunikácia. Pokračovala v magisterskom štúdiu.

### Herecká kariéra
* *[[Divoké kone]]* (seriál TV JOJ, postava *Viki*)

### Hudobná kariéra
Jankovská a Terézia Gregušová tvoria hudobné duo Ukitas.

### Modelingová kariéra
* Miss Bratislava 2012
* Finalistka Miss Universe Slovenskej republiky 2017

## Referencie

## Externé odkazy
* Nikola Benedikovičová - osobnosti.cz

Kategória:Slovenské televízne herečky
Kategória:Slovenské speváčky
Kategória:Slovenské modelky
Kategória:Osobnosti z Trnavy
Versa Media

**Versa Media** je vydavateľstvo časopisov, ktoré oslovuje vekovo i profesijne širokú škálu čitateľskej verejnosti. V súčasnosti vydáva časopisy ako pre najmenších čitateľov, tak i lifestylové tituly. Rovnaký dôraz kladie aj na odborné tituly, ktoré mapujú predovšetkým oblasť gurmánstva a zdravia. História vydávania titulov siaha až do roku 1998. Zárukou kvalitného obsahového zamerania titulov vydavateľstva Versa Media sú dlhoročné skúsenosti a tradícia vydavateľstva Mladá fronta v Česku. Vydavateľstvo Mladá fronta bolo založené už v roku 1945. V súčasnosti patrí Mladá fronta medzi najväčšie vydavateľské domy v Česku.

## Portfólio
* **ForMen** je mesačník určený úspešnému, cieľavedomému a duchom mladému mužovi, ktorý sa socioekonomicky radí do skupiny s nadpriemernými príjmami.
* **Moja psychológia** je lifestylový časopis pre všetkých, ktorí chcú porozumieť svojim pocitom i pocitom ostatných ľudí, rozpoznať možné úskalia vzťahov so svojimi partnermi, priateľmi, deťmi či kolegami a nájsť návod na ich riešenie.
* **Moje zdravie** zrozumiteľnou a zároveň odborne garantovanou formou približuje čitateľom jednotlivé zdravotné problémy, pričom najväčší dôraz kladie na možnosti prevencie. Zoznamuje s novinkami zo sveta medicíny, prezentuje jednotlivé voľne predajné lieky i možnosti prírodnej liečby.
* **F.O.O.D** je zameraný na informácie z oblasti kulinárstva a gastronómie. Je praktickým sprievodcom pre každého, kto rád varí s nápadom, jednoducho, rýchlo a z čerstvých surovín.
* **Maminka** sa na svojich stranách venuje problematike plánovaného tehotenstva, jeho priebehu, pôrodu, zdraviu a výchove detí až do školského veku. Zároveň sleduje súčasné trendy v pôrodníctve, vývojovej psychológii a pediatrii.
* **Šikovníček** je určený (ne)čitateľom od troch do desiatich rokov. Hlavnou ideou časopisu je deti pobaviť a niečo naučiť. Okrem zábavného čítania prináša i veľké množstvo hádaniek, doplňovačiek, hlavolamov, omaľovánok, vystrihovačiek a množstvo ďalších úloh.

### Špeciálne prílohy
* F.O.O.D.Veľkonočný špeciál
* F.O.O.D.Grilovací špeciál
* F.O.O.D.Vianočný špeciál
* Šikovníček letný špeciál
* Šikovníček zimný špeciál
* príloha Moje peniaze
* príloha Moja jarná inšpirácia
* príloha Moje leto
* príloha Môj životný štýl, môj domáci lekár
* príloha Vianoce

## Externé odkazy
* oficiálna stránka

Kategória:Vydavateľstvá na Slovensku
Kyselina izomaslová

**Kyselina izomaslová** (CH3CH(CH3)COOH, **2-metylpropiónová**, systematický názov **kyselina 2-[[metylpropán]]ová**) je karboxylová kyselina. Voľne sa vyskytuje v rohovníku (*[[Ceratonia siliqua]]*) a v koreni arniky (*[[Arnica dulcis]]*), ako etylester potom v krotónovom oleji.

Kyselina izomaslová je izomérom kyseliny n-maslovej; majú rovnaký sumárny vzorec C4H8O2, ale rôznu štruktúru molekuly.

Jedná sa o kvapalnú látku nepríjemnej vône. Má bod varu 155 °C, špecifickú hmotnosť 0,9697 (pri 0°C) a pKa 4,84 (20 °C).

Kyselinu izomaslovú možno umelo pripravovať hydrolýzou izobutyronitrilu hydroxidmi, oxidáciou izobutanolu dichrómanom draselným a kyselinou sírovou alebo pôsobením amalgámu sodíka na kyselinu metakrylovú. Ak sa zahrieva v roztoku s kyselinou chrómovou na 140 °C, vzniká oxid uhličitý a acetón. Zásaditý manganistan draselný ju oxiduje na kyselinu α-hydroxyizomaslovú, CH3C(CH3)(OH)COOH. Soli kyseliny izomaslovej majú väčšiu rozpustnosť vo vode ako soli kyseliny maslovej.

## Referencie

## Iný projekt

## Zdroj

Kategória:Karboxylové kyseliny
Pankratios z Atén

**Pankratios** () bol olympijský víťaz v päťboji v 4. storočí.

Pankratios z Atén bol na 286. olympijských hrách v roku 365 korunovaný olivovým vencom za víťazstvo v päťboji. 

Pankratia medzi olympijských víťazov staroveku zaradil nemecký klasický filológ a historik Joachim Ebert po výskume nových ešte nepublikovaných nápisov (SEG 48:553, Olympia. List of Olympic victors, after 385 A.D.) hlavne z vedeckej publikácie *Supplementum Epigraphicum Graecum* (publikácie gréckych nápisov a štúdií známych dokumentov.)  
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v päťboji
Hyža

**Hyža** môže byť:

* priezvisko, pozri Hyža (priezvisko), napr.:
** Ján Hyža, viacero osôb
** Ladislav Hyža (* 1941), slovenský režisér a dramatik
Eustolos zo Side

**Eustolos** () bol olympijský víťaz v behu na jedno stadion v 2. storočí. 

Eustolos z pamfýlskeho mesta Sidé bol na 223. olympijských hrách v roku 113 korunovaný olivovým vencom za víťazstvo v behu na jedno stadion. Olympijské víťazstvo Eustola uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (). Tento zoznam vyhotovoval hlavne z písomností Iulia Africana, autora diel, zachovaných len fragmentálne (v dielach iných autorov).
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Majstrovstvá sveta IIHF v inline hokeji 2017

**Majstrovstvá sveta IIHF v inline hokeji 2017** bol v poradí 20. turnaj majstrovstiev sveta IIHF v inline hokeji mužov, ktoré organizuje Medzinárodná hokejová federácia (IIHF). Konal sa v dňoch od 25. júna1. júla 2017 v Bratislave, na Slovensku, za účasti 16 tímov rozdelených do 2 výkonnostných divízií. Slovensko bolo organizátorom svetového šampionátu druhýkrát, predtým hostilo toto podujatie v roku 2008, rovnako v Bratislave. Zápasy sa odohrali v dvoch halách Zimného štadióna Ondreja Nepelu. Svoj siedmy titul získalo , ktoré vo finálovom stretnutí zvíťazilo nad .

Bratislave bola udelená organizácia MS v januári 2015, kedy sa rozhodlo o zmene organizovania MS z jednoročného na dvojročný cyklus. Povodne mala turnaj v roku 2016 hostiť Kanada.

## Štadióny

## Kvalifikácia a nasadenie

## Výsledky
### Elitná divízia
#### Základné skupiny
##### Skupina A

##### Skupina B

#### Play-off
##### Štvrťfinále

##### Stretnutia o umiestnenie

##### Stretnutie o udržanie sa v Elitnej divízii

##### Semifinále

##### Stretnutie o 3.miesto

##### Finále

----

### I. divízia
#### Základné skupiny
##### Skupina C

##### Skupina D

#### Play-off
##### Štvrťfinále

##### Stretnutia o umiestnenie (o 13.16. miesto)

##### Stretnutie o 7. miesto (o 15. miesto)

##### Semifinále (o 9.12. miesto)

##### Stretnutie o 3. miesto (o 11. miesto)

##### Finále (o 9. miesto)

## Štatistiky

;Najproduktívnejší hráči

;Návštevnosť podľa družstiev

## Konečné poradie

## Referencie

## Externé odkazy
* Oficiálna stránka Medzinárodnej hokejovej federácie 
* Oficiálna stránka Slovenského zväzu ľadového hokeja

## Zdroje
* MS 2017 na stránke Medzinárodnej hokejovej federácie 
* MS 2017 na stránke Slovenského zväzu ľadového hokeja

Kategória:Inline hokej v 2017
Kategória:Majstrovstvá sveta v inline hokeji
Inline hokej
Kategória:2017 na Slovensku
Kategória:Inline hokej na Slovensku
Zoznam astronomických článkov/?

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ?
Ε Arietis

Kategória:Zoznamy astronomických článkov
Velická dolina (národná prírodná rezervácia)

**Velická dolina** je národná prírodná rezervácia v správe štátnej ochrany prírody TANAP.

Νachádza sa v katastrálnom území mesta Vysoké Tatry a obce Tatranská Javorina v okrese Poprad v Prešovskom kraji. Územie bolo vyhlásené v roku 1991 na rozlohe 1 217,22 ha. Ochranné pásmo nebolo určené.

Predmetom ochrany je: *Veľmi labilný geosystém v strednej časti Vysokých Tatier s pestrým a bohatým zastúpením glaciálnych (i akumulačných - vzácne sú ózy) foriem georeliéfu na kryštaliniku a s mimoriadne pestrou montánnou až subniválnou vysokohorskou vegetáciou a faunou.*

## Referencie

## Pozri aj
*Velická dolina

## Iné projekty

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Národné prírodné rezervácie v Prešovskom kraji
Kategória:Chránené územia v okrese Poprad
Kategória:Vysoké Tatry (mesto)
Kategória:Tatranská Javorina
Kategória:Chránené územia Tatranského národného parku
John Michael Kosterlitz

**John Michael Kosterlitz** (* 22. jún 1943, Aberdeen, Škótsko) je britsko-americký profesor fyziky na Brownovej univerzite a syn biochemika Hansa Kosterlitza. V roku 2016 získal Nobelovu cenu za fyziku spoločne s Davidom Thoulessom a Duncanom Haldaneom za svoju prácu vo fyzike kondenzovaných látok.

## Vzdelanie a skorý život
Narodil sa v Aberdeene v Škótsku do rodiny nemeckých židovských emigrantov. Jeho otcom bol biochemik Hans Walter Kosterlitz, matkou Hannah Gresshönerová. Bakalársky aj magisterský titul získal na Gonville a Caius College v Cambridgi. V roku 1969 dostal doktorský titul na Brasenose College v Oxforde.

## Kariéra a výskum
Potom čo vystriedal niekoľko postdoktorandských pobytov na University of Birmingham, začal spolupracovať s Davidom Thoulessom na Cornellovej univerzite, v roku 1974 bol menovaný za člena fakulty na University of Birmingham, najprv ako asistent. Od roku 1982 bol profesorom fyziky na Brownovej univerzite. Neskôr sa stal hosťujúcim výskumným pracovníkom na Aalto University vo Fínsku.

Kosterlitz sa zaoberá výskumom v oblasti teórie kondenzovaných látok, jedno - a dvoj-dimenzionálnou fyzikou vo fázových prechodoch: náhodnými systémami, elektrónovú lokalizáciou, a spinovými okuliarmi. Ďalej sa venuje kritickej dynamike, teda topeniu a tuhnutiu.

## Ocenenia a uznania
Michael Kosterlitz získal Nobelovu cenu za fyziku v roku 2016. Ďalej je držiteľom Maxwellovej medaily a ceny Britského fyzikálneho inštitútu alebo ceny Larsa Onsagera Americkej fyzikálnej spoločnosti z roku 2000, a to najmä za prácu na Kosterlitzovom-Thoulessovom prechode. Od roku 1993 bol členom Americkej fyzikálnej spoločnosti.

## Referencie

* 

## Iné projekty

## Externé odkazy
* Lars Onsager recipient 2000
* Launch of Kosterlitz Centre in Aberdeen 2010
* Research profile at Brown University

Kategória:Fyzici USA
Kategória:Britskí fyzici
Kategória:Nositelia Nobelovej ceny z USA
Kategória:Britskí nositelia Nobelovej ceny
Kategória:Nositelia Nobelovej ceny za fyziku
Kategória:Fyzici židovského pôvodu
Kategória:Absolventi University of Cambridge
Kategória:Absolventi Oxfordskej univerzity
Kategória:Osobnosti z Aberdeenu (Škótsko)
WASP-12

**WASP-12** je žltý trpaslík vzdialený 871 svetelných rokov (267 parsekov) od Slnka. Obieha okolo nej extrasolárna planéta WASP-12b a dva červené trpaslíky. Je to hviezda podobná Slnku, ale je trochu hmotnejšia a väčšia v priemere.

## Planetárna sústava
V roku 2008 bola objavená WASP-12b tranzitnou metódou.

## Zaujímavosti
WASP-12b je tak blízko k WASP-12, že WASP-12 z nej naberá plyny (podobne ako u dotykových dvojhviezd).

## Galéria

Súbor:WASP-12b (NASA).jpg|Umelecké znázornenie naberania plynov z planéty
Súbor:WASP-12b.jpg
Súbor:The Pitch-Black Exoplanet WASP-12b.jpg
Súbor:WASP-12 b.jpg|Umelecké znázornenie WASP-12b

Kategória:Žlté trpaslíky
Kategória:Hviezdy typu G
Kategória:Súhvezdie Povozník
Kategória:Hviezdy hlavnej postupnosti
Kategória:Hviezdy s planétami
Kategória:2MASX objekty
Kategória:UCAC2 objekty
Hormonálna liečba

**Hormonálna liečba** môže byť:

* Hormonálna liečba (onkológia)
* Hormonálna substitučná liečba (HSL)
* ...